stanford-oval/wikipedia huggingface dataset:
Nokturia
Syyt

Nokturia voi johtua yöllisestä virtsan liikaerityksestä eli polyuriasta. Yöllisen virtsanerityksen lisääntymiseen ei tiedetä tarkkaa syytä, mutta 5–10 prosenttia koko väestöstä kärsii vaivasta. Virtsaamispäiväkirjan avulla selviää, paljonko virtsaa todellisuudessa erittyy yöaikaan. Päiväkirjan avulla päästään diagnoosin ja hoito-ohjeiden jäljille.
Päiväkirjaan kirjataan kolmen vuorokauden ajan sekä juomisen että virtsan määrät tarkasti. Virtsan määrän lisäksi seurataan sitä, mihin vuorokauden aikaan määrät keskittyvät ja mitä juodaan.
Yövirtsaisuutta esiintyy yhtä paljon sekä miehillä että naisilla. Miehillä esiintyy usein hyvänlaatuisen eturauhasen liikakasvun yhteydessä yövirtsaisuutta, koska rakko ei tyhjene kunnolla.
Naisilla intiimialueen limakalvojen kuivuus esimerkiksi vaihdevuosien aikana voi vaikuttaa nokturiaan. Silloin limakalvot on ensin hoidettava kuntoon. Nokturiasta kärsivällä voi olla myös muita virtsavaivoja, kuten inkontinenssia tai tiheävirtsaisuutta.
Myös sydämen vajaatoiminta voi aiheuttaa yöllä makuuasennossa päivän aikana kertyneen ylimääräisen nesteen liikkeelle lähdön ja vessareissujen lisääntymisen ja etenkin vajaatoiminnassa käytetyt virtsaneritystä lisäävät diureetit voivat pahentaa nokturiaa mikäli niitä joudutaan käyttämään iltaisin.
Uniapneaan liittyy usein myös nokturia. Jos uniapneaa hoidetaan maskilla, on siitä apua myös nokturian hoitoon.
Seuraukset ja hoito

Hoitamattomana yövirtsaisuus alkaa kasvattaa riskiä sairastua lisäsairauksiin. Lisäksi vaikutukset elämänlaatuun voivat olla merkittäviä. Univaje voi aiheuttaa ylipainoa ja sitä kautta lisätä diabeteksen ja sydän- ja verisuonitautien riskiä.
Elämäntapamuutokset ovat yksi keskeinen hoito. Ensin kartoitetaan mm. juomatottumukset iltaisin. Runsas kahvin tai teen juonti on syytä jättää väliin illalla. Tukisukkien käytöstä voi myös olla apua. Tietyt lääkkeet voivat vaikuttaa virtsan määrään, joten niiden käyttö on kartoitettava.
Lääkehoidolla yövirtsaamista voidaan vähentää keskimäärin 1,5 kertaa yössä, jolloin saadaan kunnollisia syviä unijaksoja. Lääkehoitona voidaan käyttää esimerkiksi yöllistä virtsaneritystä vähentävää valmistetta. Tällainen nokturian hoitoon kehitetty lääkehoito tehoaa suoraan liialliseen virtsan tuotantoon yöaikaan.
Joskus yliaktiivisen rakon hoitoon tarkoitettu lääke (esim. mirabegroni tai antimuskariinivalmiste) saattaa auttaa iltaisin otettuna myös nokturiaan. Myös eturauhasvaivaan tarkoitettu lääke (esim. finasteridi, alfutsosiini tai tamsulosiini) saattaa vähentää nokturiaa, jos kyseessä ei ole munuaisten liiallinen yöaikainen virtsaneritys eli polyuria. Polyuriasta kärsivät potilaat hyötyvät desmopressiinihoidosta, joka vähentää yöllistä virtsaneritystä.
Haapavesi Folk Music Festival

Haapavesi Folk Music Festival on Haapavedellä vuosittain järjestettävä kansanmusiikki- ja maailmanmusiikkitapahtuma. Festivaali järjestettiin ensimmäisen kerran vuonna 1989. Esiintyjiä festivaaleilla on vuosittain 50–60 ja kävijämäärä on 2000-luvulla ollut noin 10 000 henkeä. Haapavesi Folk Music Festival kuuluu Finland Festivals -tapahtumiin.
Haapavesi Folk Music Festivalin sisäänkäynti vuonna 2019.
Yleistä

Festivaalit järjestetään kesä-heinäkuun vaihteessa yleensä kolmipäiväisinä torstaista lauantaihin. Festivaalipaikkana on Haapaveden ammattioppilaitoksen piha-alue eli "Folk-puisto" ja salit, lisäksi konsertteja järjestetään muun muassa Haapaveden kirkossa.
Ensimmäiset Folkit pidettiin Haapaveden opiston takapihalla, josta varsin pian siirryttiin Hotelli Kelo Sompan pihalle. Nykyisellä paikalla Folk-puistossa festivaali on pidetty 1990-luvun lopulta lähtien.
Tapahtumasta on laadittu historiikki "Folkit!" festivaalin 30-vuotisjuhlan kunniaksi vuonna 2018. Juhlakirjan on kirjoittanut Kansanmusiikki-lehden päätoimittaja Sauli Heikkilä.
Haapavesi Folk ry

Festivaalin järjestää Haapavesi Folk ry, joka on voittoa tavoittelematon yleishyödyllinen kulttuuriyhdistys. Yhdistys on perustettu vuonna 1989 festivaalien taustayhdistykseksi. Lisäksi yhdistys järjestää syksyisin ja keväisin viikonlopputapahtumat Kevätfolk ja Syysfolk kursseineen ja konsertteineen, sekä tammi-helmikuussa Haapaveden Wanhan musiikin tapahtuman.
Yhdistyksen hallituksen puheenjohtajana toimii Mari Rytky. Ohjelmistosta päättää taiteellinen johtaja, harmonikkataiteilija Teija Niku.
Aiempia taiteellisia johtajia ovat olleet Timo Hannula, Hanna-Mari Ahola, taiteellinen työryhmä Juha-Matti Kurra, Oskari Hannula, Sanna Pirttisalo & Hanna-Mari Ahola sekä työpari Piia Kleemola-Välimäki & Petri Hakala. Aiempia toiminnanjohtajia ovat olleet Tero Palo, Arto Veikkola, Sirpa Lahti, Juha-Matti Kurra, Johannes Helama ja Pirjo Karjalainen.
Kurssit

Musiikkikasvatus, erityisesti kansanmusiikkiin liittyvät kurssit ovat olleet oleellinen osa toimintaa festivaalien alusta asti. Laajimmat, kesäkurssit, järjestetään vuosittain juuri ennen festivaaleja. Kurssiaiheet liittyvät Suomen ja muiden maiden kansanmusiikkiin. Opetusta annetaan sekä yksilö- että ryhmäopetuksena, ja opettajina toimivat yleensä kansainväliset kansanmusiikin ammattilaiset, jotka usein myös esiintyvät festivaaleilla. Kursseja johtaa festivaalit Haapavedelle ideoinut kapellimestari ja viulunsoiton opettaja Timo Hannula, joka johtaa myös Haapaveden kamariorkesteria (Hako). Kurssit järjestetään Haapaveden opistossa.
Ohjelmisto

Festivaali on keskittynyt kotimaiseen ja eri maiden kansanmusiikin ytimeen, ja ohjelmisto sisältää runsaasti myös maailmanmusiikkia. Festivaalilla on esimerkiksi vieraillut runsaasti kurkkulaulajia, irlantilaista musiikkia esittäviä yhtyeitä sekä klezmer-taiteilijoita. Ohjelmatarjonnassa on niin ikään usein jazzia, crossoveria ja klassista musiikkia. Esiintyjälistoilla on myös populaarimusiikkia.
Aiheesta muualla

Kuvia tai muita tiedostoja aiheesta Haapavesi Folk Music Festival Wikimedia Commonsissa
Haapavesi Folk Music Festival
Festivaalin Facebook-sivu
| --- | --- |
Auktoriteettitunnisteet: Kansalliset :  Suomi (KANTO) 
Taiteellinen johtaja Teija Nikun festivaalikonsertti 2019.
Henri

| Henri |
| --- | --- |
Nimipäivä:   
– suomenkielinen:  19. tammikuuta
– ruotsinkielinen:  –
– ortodoksinen:  –
Muunnelmia:  Henrik, Heikki, Heino
Vastineita eri kielissä:  Henry, Harry, Hendrik, Heinz, Enrico, Enrique
Nimen alkuperä:  Haimrich, Heinrich
Infobox OKNimi-testi OK: 
Henri on miehen etunimi. Henri on alkujaan ranskalainen, nykyään myös pohjoismaissa yleinen muoto muinaissaksan nimistä Haimrich (haim = koti, talo + rich = mahtava) ja Heinrich (hagan = hovi + rich = mahtava). Nimestä on paljon muuntumia ja muotoja eri kielissä, esimerkiksi Englannin Henry ja Harry, Ruotsin Henrik, Tanskan Hendrik, Saksan Heinz ja Italian Enrico.  Ranskan Henri-nimisistä kuninkaista käytetään Suomessa yleensä nimeä Henrik.
Suomessa nimi Henri on 1900-luvun alusta vuoden 2021 loppuun mennessä annettu 16 776 miehelle, joista pitkälti yli puolet on syntynyt 1980- ja 1990-luvuilla. Henrin nimipäivä on 19. tammikuuta.
Kuvitteellisia Henrejä

Henri-veturi, Wilbert Awdryn kirjasarjassa The Railway Series sekä televisiosarjassa Tuomas Veturi
Hirveä Henri, animaatiosarja sekä sen päähenkilö
Aiheesta muualla

Kuvia tai muita tiedostoja aiheesta Henri Wikimedia Commonsissa
Sedaatio

Sedaatio on lääketieteen termi, jolla tarkoitetaan ihmisen tai muun eläimen rauhoittamista tai lamaamista keskushermoston toimintaa vaimentavalla lääkeaineella eli sedatiivilla siten, että tajunnan taso laskee.
Sedaation aste vaihtelee lievästä voimakkaaseen. Lievä sedaatio on lähinnä potilaan maltillista rauhoittamista siten, että potilas kykenee esimerkiksi vastaamaan suullisiin kysymyksiin. Sedaation  asteen kasvaessa potilaan muisti, keskittymiskyky ja lihastoiminnot heikkenevät ja lopulta potilas nukahtaa. Sedaation vahvin muoto on niin sanottu nukutus eli yleisanestesia, jossa potilaan tajunnan taso on laskenut niin vahvasti, ettei tuntoaisti enää toimi eikä potilas pysty yleensä myöskään hengittämään ilman lääketieteellisiä apukeinoja.
Sedaatio lääketieteellisten toimenpiteiden yhteydessä

Osa potilaista pelkää esimerkiksi hammaslääketieteellisiä toimenpiteitä siinä määrin, että on käytettävä rauhoittavia lääkkeitä. Myös itse toimenpide saattaa olla niin epämiellyttävä, että rauhoittava lääkitys katsotaan tarpeelliseksi, vaikkei potilas koe hoitopelkoa.
Leikkaushoitoa edeltävän sedaation tavoitteena on yleensä kivun, pelon ja ahdistuksen lievitys sekä hengityskoneen letkun ja hoitotoimenpiteiden sietäminen. Ideaalinen sedaatioaste on tällöin kevyt, josta potilas voidaan herättää helposti puheella.
Usein riittävän ja oikein ohjautuvan tehon saavuttamiseksi sedatiiviset lääkeaineet on annettava laskimoon (i.v.-sedaatio): laskimonsisäisellä annostelulla potilaan yksilöllinen annos titrataan kohdalleen. Itse toimenpiteiden suorittamisessa ei tule ongelmia ja potilaiden toipuminen on nopeaa.
Myös suun kautta otettuna (oraalinen sedaatio) rauhoittavat lääkkeet saavat pääosalla potilaita aikaan hyvän sedaation. Tällä annostelulla ongelmaksi jää potilaan yksilöllinen vaste lääkkeeseen: osa ylisedatoituu ja osa alisedatoituu.
Kuolevan potilaan olon helpottamiseksi käytetään palliatiivista sedaatiota, kun muut toimenpiteet eivät auta esimerkiksi kipuihin.
Huumeidenkäyttäjän tavoitteena voi olla sedaatio.
Aiheesta muualla

Kurssimoniste i.v.-sedaatiosta hammastoimenpiteissä
La mujer murcielago

| La mujer murcielago |
| --- | --- |

Ohjaaja:  René Cardona
Käsikirjoittaja:  Alfredo Salazar
Tuottaja:  Guillermo Calderón
Säveltäjä:  Leo Acosta
Leikkaaja:  Jorge Busto
Pääosat:  Maura Monti
Valmistustiedot
Valmistusmaa:  Meksiko
Tuotantoyhtiö:  Cinematográfica Calderón S.A.
Ensi-ilta:  28. maaliskuuta 1968 (Meksiko)
Kesto:  80 minuuttia
Alkuperäiskieli:  espanja
Aiheesta muualla
IMDb 
AllMovie
Infobox OKNimi-testi OK: 
La mujer murcielago on vuonna 1968 julkaistu supersankarielokuva, joka perustuu löyhästi Lepakkonainen-nimiseen sarjakuvaan. Elokuva on ensimmäinen Lepakkonaisesta tehty elokuva.
Tuotanto

Cinematográfica Calderón S.A. tuotti elokuvan monoäänellä (RCA High Fidelityllä), värillisenä 1.85 : 1 kuvasuhteella.
Ulkomaiset versiot

Elokuvasta tehtiin italiankieliseksi dubattu versio nimellä Batwoman – L’invincibile superdonna.
Aiheesta muualla

La mujer murcielagon Blu-ray-julkaisu (englanniksi)
Elokuvan traileri
Cambridge Union

Cambridge Union.
The Cambridge Union Society eli Cambridge Union on maailman vanhin yhtäjaksoisesti toiminut väittelyseura, joka perustettiin vuonna 1815 Cambridgessa, Englannissa. Se toimii Cambridgen yliopiston yhteydessä
Seuran väittelysali. Näyttelijä Stephen Fry puhumassa seuran jäsenille.
Historia

Cambridge Union perustettiin 13. helmikuuta vuonna 1815. Seura luopui sananvapauden rajoituksista vuonna 1830. Seuran nykyinen Bridge Streetin viktoriaaninen klubitalo valmistui  vuonna 1866. Klubitalon arkkitehtinä toimi Alfred Waterhouse. Klubitalo on suojeltu. Yhdysvaltain presidentti Theodore Roosevelt piti puheenvuoron seurassa vuonna 1910. Naiset saivat oikeuden osallistua ruokailutilaisuuksiin vuonna 1931. Seuran klubitalo vahingoittui pommituksessa toisen maailmansodan aikana vuonna 1942. Naisen saivat oikeuden liittyä seuran jäseniksi äänin 449-180 vuodesta 1963. Seura valitsi ensimmäisen naispuheenjohtajan vuonna 1967. Yhdysvaltain presidentti Ronald Reagan piti puheenvuoron seurassa vuonna 1990. Vince Cable, John Maynard Keynes, Kenneth Clarke ja Arianna Huffington toimivat seuran puheenjohtajina.
Nykyaika

Nykyään se on Cambridgen suurin opiskelijayhteisö. Cambridgen yliopiston ja Anglia Ruskin Universityn opiskelijoilla on oikeus liittyä seuran jäseniksi.
Puhujia ovat olleet Winston Churchill, Charles III, Albert II, David Lloyd George, Clement Attlee, Dalai Lama, Stephen Fry, Robert Downey Jr., John Bercow, Buzz Aldrin, Bernie Sanders, Ban Ki-moon, Ian McKellen, Judi Dench, Mark Hamill, Dua Lipa, Craig David, James Blunt, Vivienne Westwood ja Stephen Hawking.
Professor Stephen Hawking Fellowship

Seura perusti Professor Stephen Hawking Fellowship -palkinnon vuonna 2017. Palkinto kunnioittaa Hawkingin muistoa. Professor Stephen Hawking -palkinto myönnetään henkilölle tai ryhmälle, joka on tehnyt merkittävän vaikutuksen tieteeseen, teknologiaan ja niiden viestintään, painottaen erityisesti nuorempiin sukupolviin kohdistuvia vaikutuksia. Palkinnon ovat saaneet:
professori Stephen Hawking (2017)
Applen muotoilujohtaja Jony Ive (2018)
Microsoftin perustaja Bill Gates (2019)
tutkija Jane Goodall (2020)
tutkija Katalin Karikó (2021)
professori Brian Cox (2022)
OpenAI (2023)
Veitikka oot

| ”Veitikka oot” Kikka |
| --- | --- | --- |

Singlen tiedot
 Albumilta: Ota vaatteet pois
 A-puoli: ”Veitikka oot”
 Äänitetty : 1994
 Julkaistu: marraskuu 1994
 Formaatti: CD-single
 Tekijä(t): Veikko Samuli (säveltäjä)  Ilkka Vainio (sanoittaja)
 Tyylilaji: pop, elektroninen musiikki
 Kesto: 03.30
 Levy-yhtiö: AXR (Audiovox Records)
Kikka muut singlet
| ”Ota vaatteet pois” 1994 | ”Veitikka oot” 1994 | ”Sukkula Venukseen (remix)” 1995 |
Veitikka oot on suomalaisen laulajan Kikan kolmas single Ota vaatteet pois -albumilta vuodelta 1994. Sen on säveltänyt Veikko Samuli ja sanoittanut Ilkka Vainio. CD-singlen kaksi muuta kappaletta ovat "Sukkelat sormet ja sutjakka suu", sekä jo aiemmin omana singlenään julkaistu nimikkosingle "Ota vaatteet pois".
Wallu Valpio

| Wallu Valpio |
| --- | --- |
 Wallu Valpio
Henkilötiedot
Syntynyt: 7. syyskuuta 1973 (ikä 51) Jyväskylä
Kansalaisuus:  Suomi
Ammatti:  Muusikko, kulttuurin tuottaja
Lapset:  1 tytär
Muut tiedot
Lempinimet:  Wallu
Aiheesta muualla
Kotisivu
Jani Petteri ”Wallu” Valpio (aik. Pispa, s. 7. syyskuuta 1973) on suomalainen muusikko, juontaja, festivaali- ja klubi-promoottori, kulttuurin tuottaja ja poliitikko.
Elämä > Muusikkona ja festivaalit

Valpio aloitti muusikon uransa The Duplo! -yhtyeen rumpalina. The Duplo!:n jälkeen hän on esiintynyt muun muassa yhtyeissä Arto Muna ja Millennium, Audio Editors, Vesa ja Matti Loiri, J. Vakio ja Shotgun Club. Kari Peitsamo Road Hogsissa hän oli mukana vuodesta 2010 kesään 2011 asti, jolloin hän jätti yhtyeen.
Valpio toimi vuosia festivaalipromoottorina Rock'n Roll Circus -yrityksessä, johon kuuluivat Rovaniemi Rock Festival, Tornio Festival, Jyväskylä Rockfestivaali, Kokkola Rockfestival ja Riihimäki Rock.
Valpio on myös perustanut vuonna 2004 perustetun Varjo-Emmagaalan, eli Femmagaalan. "Vaikka artisti ei myykään kybällä, voidaan se silti palkita Femmalla." Vuonna 2014 Valpio oli myös perustamassa ensimmäistä Tikkurila-festivaalia.
Valpio on myös rockin ainoan SM-pingiksen mestari, jossa hän voitti loppuottelussa pianisti-taiteilija Kerkko Koskisen Tavastialla.
Elämä > Media ja näkyvyys

Vuonna 1995 Valpio oli perustamassa Helsingin olympiastadionilla järjestettyä Stadin Nuoret Nuorten Puolesta -hyväntekeväisyystapahtumaa.
Valpio aloitti Radio Cityssä juontajana vuonna 1996. Vuonna 1997 hän siirtyi kaapelitelevisio MoonTV:n ensimmäisen musiikkiohjelman Never Trust a Hippien juontajaksi. MoonTV:llä Valpio oli mukana myös ohjelmissa Festarispesiaalit ja Videoraati. lähde?
Vuonna 2000 Valpio sai Musiikki & Mediassa "Vuoden TV-persoona" -palkinnon. Samana vuonna 2000 Valpio oli yksi uuden perustetun paikallisradion, Radio Helsingin juontajista.
Valpio oli yksi vuosina 2001–2002 MTV3-kanavalla esitetyn Far Out -ohjelman juontajista. Hän juonsi myös Yhden tähden Wallu -radio-ohjelmaa Radio Rockilla syyskuusta 2011 maaliskuuhun 2013. Tammikuussa 2014 Radio Rapu palkkasi Valpion toimittajakseen.
Valpio oli mukana Uuden Musiikin Kilpailussa 2012 yhtenä kilpailun tuomareista. Vuodesta 2018 Valpio on toiminut myös Elävän Musiikin Yhdistys ELMU ry:n varapuheenjohtajana ja hetken myös puheenjohtajana. lähde?
Valpio osallistui vuonna 2018 pöytäjääkiekon suomenmestaruuskilpailuihin. Hän osallistui vuonna 2018 Selviytyjät Suomi -ohjelmaan, joka esitettiin televisiossa 2019 keväällä. Hän sijoittui kisassa kolmanneksi.
Elämä > Politiikka

Eduskuntavaaleissa 2003 hän oli liberaalien ehdokkaana. Kuntavaaleissa 2017 Valpio oli Helsingissä vasemmistoliiton ehdokkaana ja sai 585 ääntä. Hän toimi Helsingin kaupunginvaltuuston varavaltuutettuna ja kulttuuri- ja vapaa-aikalautakunnan varajäsenenä. Myös eduskuntavaaleissa 2019 Valpio oli vasemmistoliiton ehdokkaana Helsingin vaalipiirissä ja sai 874 ääntä, mikä ei riittänyt läpipääsyyn. Vuoden 2021 kuntavaaleissa Valpio sai vasemmistoliiton listalla 226 ääntä eikä uusinut varavaltuutetun paikkaansa. Kaudella 2021–2025 hän toimii Helsingin kaupungin tarkastuslautakunnan varajäsenenä.
Yksityiselämä

Valpiolla on vuonna 2004 syntynyt tytär ex-mallin ja juontajan Niina Backmanin kanssa, jonka kanssa hän oli kihloissa. Valpio avioitui syyskuussa 2023 häntä 20 vuotta nuoremman Hanna Paavolaisen kanssa, joka otti käyttöön miehensä sukunimen.
Valpiolla on asunto myös Turkin Avsallarissa, lähellä Alanyaa, jossa hän asuu puolet vuodesta.
Valpiosta ilmestyi lokakuussa 2020 Tammen kustantama ja Mika Lätin kirjoittama elämäkertakirja Wallu Valpio – Minun tieni.
Kirjallisuutta

Lätti, Mika: Wallun elämää: (Romaani).  Helsinki:  Like, 2002.  ISBN 951-578-935-4
Lätti, Mika: Wallu Valpio: minun tieni.  Helsinki:  Tammi, 2020.  ISBN 9789520412210
Aiheesta muualla

Wallu Valpio Internet Movie Databasessa. (englanniksi)
Facebook
Instagram
YouTube
City.fi - Wallu Valpio - Itsensäpaljastaja[vanhentunut linkki]
YLE TV1 Elämä pelissä - Wallun taistelu paheita vastaan (Arkistoitu – Internet Archive)
| --- | --- |
Auktoriteettitunnisteet: Taiteenala :  MusicBrainz
Hans Holbein nuorempi

| Hans Holbein nuorempi |
| --- | --- |
 Omakuva, 1542 tai 1543
Henkilötiedot
Syntynyt: noin 1497 Augsburg
Kuollut: 29. marraskuuta 1543 Lontoo, Englanti
Kansalaisuus:  saksalainen
Taiteilija
Ala:  taidemaalari, taidegraafikko
Taidesuuntaus:  Renessanssi
Kuuluisimpia töitä:  Suurlähettiläät, Erasmus Rotterdamilainen
Hans Holbein nuorempi (1497 tai 1498, Augsburg – 1543, Lontoo) oli saksalais-sveitsiläinen taidemaalari, piirtäjä ja taidegraafikko. Holbein on yksi 1500-luvun merkittävimmistä muotokuvamaalareista. Hän syntyi Saksan Augsburgissa, mutta työskenteli uransa alkuvaiheessa taidemaalarina Baselissa ja toimi elämänsä loppuvuodet lähinnä Englannissa. Holbein on erityisen kuuluisa kuningas Henrik VIII:n hovin jäseniä kuvaavista muotokuvistaan.
Hans Holbein nuorempi kuului maineikkaaseen Holbeinien taiteilijasukuun. Hänen isänsä Hans Holbein vanhempi ja setänsä Sigmund Holbein olivat merkittäviä Saksan myöhäisgotiikkaa edustaneita taidemaalareita. Myös Holbeinin veli Ambrosius Holbein oli taidemaalari, mutta hän kuoli noin vuonna 1519 ennen kuin ehti kehittyä merkittäväksi taiteilijaksi. Hans ja Ambrosius Holbein lienevät opiskelleet taiteilijoiksi isänsä opastuksella Augsburgissa, ja he alkoivat työskennellä itsenäisinä taiteilijoina Baselissa vuoden 1515 tienoilla.
Basel

Hans Holbein nuorempi hyväksyttiin Baselin taidemaalareiden killan jäseneksi vuonna 1519. Holbein matkusteli laajalti. Hän vieraili muun muassa Lucernessa sekä teki matkan Italiaan vuonna 1517 ja Ranskaan vuonna 1524. Matkat vaikuttivat hänen muotokuviensa ja uskonnollisten maalaustensa kehitykseen. Näinä vuosina hän teki puupiirroksia, freskoja ja maalauksia puupaneeleille. Hän meni myös naimisiin nahkurin lesken kanssa. Vuonna 1521 hän oli toteuttamassa huomattavia seinämaalauksia Baselin kaupungintalon suureen valtuustosaliin.
Baselissa Holbein tutustui kustantajiin sekä heidän humanistiseen tuttavapiiriinsä. Holbein tapasi aikansa oppineita, muun muassa Erasmus Rotterdamilaisen. Hän sai heiltä useita muotokuvatilauksia, kuten humanistisen oppineen Bonifacius Amerbachin muotokuvan (1519). Varhaisissa muotokuvissaan Holbein osoitti olevansa mestarillinen muotokuvamaalari, jonka kuville oli luonteenomaista mallin ja vaatetuksen vankka saksalaistyyppinen hahmottelu sekä kuvattavan selkeä katse ja dramaattinen siluetti. Hänen ensimmäinen suuri muotokuvansa Erasmuksesta (1523) esittää alankomaalaisen humanistisen oppineen fyysisesti maailmasta sulkeutuneena, joka istuu sivusta kuvattuna kirjoituspöytänsä ääressä keskittyen laatimaan kirjettä. Erasmuksen kädet on kuvattu yhtä hienovaraisesti kuin hänen huolellisesti selväpiirteinen profiilinsa.
Baselissa Holbein teki lisäksi suuren määrän puupiirroksia eri kirjojen kuvituksiksi ja otsikkosivuiksi. Tunnetuin näistä töistä on 41 kohtauksen sarja, joka kuvaa keskiaikaista allegoriaa "Kuolemantanssia". Holbein teki piirrokset jo vuonna 1523–1526, mutta ne julkaistiin vasta vuonna 1538. Holbeinin piirrokset osoittavat erinomaista sommittelun ja yksityiskohtien tajua, ja niissä on sisällytetty pieneen tilaan runsaasti tietoa Kuoleman uhrien elämäntavoista. Holbein kuvitti muiden kirjojen ohessa Erasmuksen satiireja, erityisen tunnettu on Holbeinin puupiirroskuvitus teokseen Tyhmyyden ylistys (1515), joka pohjusti tulossa olevaa uskonpuhdistusta. Hän osallistui myös Martti Lutherin raamatunkäännöksen kuvittamiseen.
Protestantismi oli saapunut Baseliin jo vuonna 1522 ja suuntaus vahvistui huomattavasti seuraavan neljän vuoden aikana. Vuonna 1526 puhkesi vakavia ikonoklastisia mellakoita ja tiukka sensuuri iski kaupungin kirjapainoihin, mikä pysäytti joksikin aikaa myös kuvataiteiden harjoittamisen. Holbein lähti kaupungista vuoden 1526 lopussa Alankomaiden kautta kohti Englantia, mukanaan Erasmukselta saatu suosituskirje.
Teokset

Suurlähettiläät, 1533
Teokset > Omakuvat

Omakuva 1542–1543
Omakuva, miniatyyri. Guassi veliinille.
Teokset > Maalauksia Erasmuksesta

Erasmus, 1523
Tutkielmia Erasmuksen käsistä, 1923
Teokset > Thomas More ja tämän perhe

Luonnos Moren perhettä kuvaavaa maalausta varten (noin 1527)
Thomas Moren muotokuva (1527)
Teokset > Kuningas Henrik VIII ja tämän perhe

Henrik VIII 
 n. 1536–1537
Henrik VIII  n. 1540
Jane Seymour 
 n. 1536–1537
Edvard VI 
 1539
Anna Kleveläinen
  1539
Teokset > Muita muotokuvia

Bonifacius Amerbach, 1519
Georg Gisze, saksalainen Lontoossa, 1532
Sir Nicholas Carew 
 1532–1533
Thomas Cromwell 
 1532-1533
Tuntematon 
 n. 1534
Charles de Solier, Sieur de Morette 
 1534–1535
Jane Small, miniatyyri 
n. 1536
Kristiina Tanskalainen, Milanon herttuatar
1538
Thomas Howard
 1539
Margaret Wyatt, 
 Lady Lee 
 1540
Aristokraatti 
 1542
Lady Margaret Butts 
 1543
Sir William Butts 
 1543
Antoine
 1543
Teokset > Kuolemantanssi

Kuolema ja apotti
Kuolema ja kulkuri
Teokset > Uskonnollisia maalauksia

Oberriedin alttaritaulu, vasen sivupaneeli Tietäjien kumarrus, 1520
Oberriedin alttaritaulu, oikea sivupaneeli Kristuksen syntymä, 1520
Kristuksen ruumis haudassa, 1521/1522
Solothurnin Madonna, 1522
Viimeinen ehtoollinen, 1524/1525
Noli me Tangere, 1532-1533
Darmstadtin Madonna, 1525/1526 ja 1528
Aiheesta muualla

Wikimedia Commonsissa on kuvia tai muita tiedostoja aiheesta .
Taiteilijan perhe, n. 1528–1529
Pystyyn ponnahtanut

| ”Pystyyn ponnahtanut” Kikka |
| --- | --- | --- |

Singlen tiedot
 Julkaistu: 1998
 Tuottaja(t): Inari Katramo
 Tyylilaji: pop
 Kesto: 03.40
 Levy-yhtiö: Audiovox Records
Kikan muut singlet
| ”Rakkauden talo” 1997 | ”Pystyyn ponnahtanut” 1998 | ”Hän on kultaa!” 1999 |
Pystyyn ponnahtanut on suomalaisen poplaulaja Kikan musiikkikappale vuodelta 1998. Se on julkaistu ainoastaan CD-singlenä. Kappaleen sävelsi ja sovitti Inari Katramo, sanoituksen tekivät Sipi Castrén ja Kristiina Sydänmaa.
Nopeatempoinen "Pystyyn ponnahtanut" edustaa Kikalle tunnusomaista pikkutuhmaa, monitulkintaista pop-lyriikkaa.
"Pystyyn ponnahtanut" on rakenteeltaan tyypillinen pop-kappale: intro → A-osa → kertosäe → A-osa → kertosäe → C-osa → kertosäe loppuhäivytykseen. C-osa on muuta kappaletta huomattavasti hidastempoisempi ja sen lyriikka viittaa jo syntyneeseen tai orastavaan, romanttiseen ihmissuhteeseen.
"Pystyyn ponnahtaneen" äänitti ja miksasi Jari Laasanen MTV Musiikkistudioilla. Kansitaiteen suunnitteli Sun Raselvennä ja kuvat otti Henrik Schütt.